# Dijon

Dijon és una ciutat de França, capital del departament de Costa d'Or i de la regió de Borgonya - Franc Comtat. Està situada a la confluència de l'Ouche i Suzon, vora el canal de Borgonya.

## Economia

És un centre tradicionalment comercial de productes agrícoles (vins), més tard s'hi desenvolupà la indústria (metal·lúrgica, de maquinària, química, alimentària, arts gràfiques i construcció).

## Curiositats

També hi ha un centre d'ensenyament superior: la Universitat de Dijon, fundada el 1722. També és un important nus de comunicacions ferroviàries. Els principals monuments són les esglésies de Saint-Philibert i Saint-Étienne, romàniques i Notre-Dame (ss XII-XIII), amb la torre del rellotge o Jacquemart, la catedral de Saint-Benigne (1280-87), gòtica, amb una cripta del s. XI i un campanar del s. XIX, i les esglésies de Saint-Jean (s. XV), Saint-Michel, gòtica amb façana renaixentista, i Sainte-Anne (s. XVI). S'hi conserven nombrosos edificis civils dels ss XIV-XVI, com l'Hôtel de Chabellan (s. XV), el palau de justícia (ss XV-XVI) i el dels ducs de Borgonya (ss XIV-XVIII), avui ajuntament i museu de belles arts, on hi ha les tombes dels ducs de Borgonya. Durant la revolució comercial del s. XI assolí una gran importància a causa de la seva situació. En temps de Robert el Piadós fou integrada al ducat de Borgonya (1015), del qual fou capital. El 1477, juntament amb el ducat, fou annexada a la corona francesa. La ciutat és coneguda a nivell internacional gràcies a la famosa mostassa de Dijon.

## Educació

* Burgundy School of Business

## Fills nadius

* Simon Foucher (1644-1696), canonge i filòsof
* Michel Benoist (1715-1774) missioner jesuïta
* Jacques-Reine Paris (1795-1847) compositor musical
* Charles Bernard Desormes (1777-1862), químic
* Roger Guillemin (1924) neurocirurgià, Premi Nobel de Medicina o Fisiologia de l'any 1977.
* Jacques Sauvageot (1943) polític, un dels tres líders estudiantils durant els fets del maig del 68.
* Esteban de La Madelaine (1801-1868), escriptor i músic.

## Ciutats agermanades

Amb motiu de la seva situació de punt de passada a França, Dijon es beneficia d'una tradició d'intercanvis, que s'ha concretat amb agermanaments amb les ciutats següents:
* York, Regne Unit, any 1953
* Dallas, Estats Units d'Amèrica, any 1957
* Magúncia, Alemanya, any 1958
* Volgograd, Rússia, any 1960
* Skopje, Macedònia del Nord, any 1961
* Reggio de l'Emília, Itàlia, any 1963
* Cluj-Napoca, Romania, any 1965
* Pécs, Hongria, any 1966
* Opole, Polònia, any 2009
* Guimarães, Portugal, any 2011
* Chefchaouen, Marroc, any 2016
* Praga, República Txeca, any 2016
* Dakar, Senegal, any 2017
* York
* Dallas
* Magúncia
* Skopje
* Reggio de l'Emília
* Pécs
* Opole

## Referències

* ↑ «Dijon». Gran Enciclopèdia Catalana. [Consulta: 10 juliol 2022].
* ↑ Hourihane, Colum. The Grove Encyclopedia of Medieval Art and Architecture (en anglès). Oxford University Press, 2012, p. 290. ISBN 978-0-19-539536-5.
* ↑ Genin, Brigitte; Chauvin, Christian; Ménard, Françoise. Cours d'eau et indices biologiques: pollution, méthodes, IBGN (en francès). Educagri Editions, 2003, p. 135. ISBN 978-2-84444-272-7.
* ↑ Ripol, Marc; BORRAZ, May; CANALSOLER, Jordi; LÁZARO, Fernando; Otros. Europa a tu aire. 80 rutas sobre ruedas (en castellà). Alhenamedia, 2021-06-02. ISBN 978-84-18086-20-5.
* ↑ Ligou, D.; Falvey, J.F. «THE UNIVERSITY OF DIJON IN THE EIGHTEENTH CENTURY» (en anglès). Journal for Eighteenth-Century Studies, 3, 1, 01-10-2008, pàg. 47–58. DOI: 10.1111/j.1754-0208.1980.tb00442.x.
* ↑ Kibler, William W.; Zinn, Grover A. Routledge Revivals: Medieval France (1995): An Encyclopedia (en anglès). Taylor & Francis, 2017-07-05, p. 296. ISBN 978-1-351-66566-7.
* ↑ Ferguson-Kosinski, Laverne; Price, Darren. Europe by Eurail 2015: Touring Europe by Train (en anglès). Rowman & Littlefield, 2014-11-04, p. 139. ISBN 978-1-4930-1636-5.
* ↑ «Villes partenaires». Arxivat de l'original el 16 de setembre 2017. [Consulta: 15 setembre 2017].